సుహాస్ గోపీనాథ్

సుహాస్ గోపీనాథ్ (జననం 1986 నవంబరు 4) భారతీయ పారిశ్రామికవేత్త. ఆయన బహుళజాతి ఐటీ కంపెనీ అయిన గ్లోబల్స్ ఇన్కార్పొరేషన్(Globals Inc.) వ్యవస్థాపకుడు. ఆయన కంపెనీని స్థాపించిన మూడు సంవత్సరాల తర్వాత 17 సంవత్సరాల వయస్సులో ముఖ్య కార్యనిర్వాహక అధికారి(సీఈఓ) అయ్యాడు.

 జీవితం తొలి దశలో 
కర్ణాటక రాష్ట్రంలోని బెంగళూరులో సుహాస్ గోపీనాథ్ జన్మించాడు. అతని తండ్రి శాస్త్రవేత్త, కాగా తల్లి గృహిణి. గోపీనాథ్ పుస్తకాల సహాయంతో వెబ్‌సైట్‌లను రూపొందించడం నేర్చుకున్నాడు. 14 సంవత్సరాల వయస్సులోనే సొంతంగా వెబ్‌సైట్‌ సృష్టించాడు. అదే సంవత్సరం, 2000లో అతను తన కంపెనీ గ్లోబల్స్ ఇంక్‌ను స్థాపించాడు. ఆయన 17 సంవత్సరాల వయస్సులో తన కంపెనీకి సీఈఓ బాధ్యతలు స్వీకరించాడు. దీంతో ఆయన, ఒక కంపెనీకి అతి పిన్న వయస్కుడైన సీఈఓగా గుర్తింపు పొందాడు.

 గుర్తింపు 

 2005లో, కర్ణాటక రాజ్యోత్సవ అవార్డును అందుకున్న 175 మందిలో గోపీనాథ్ అత్యంత పిన్న వయస్కుడు.
 2007 డిసెంబరు 2న, యూరోపియన్ పార్లమెంట్ అండ్ ఇంటర్నేషనల్ అసోసియేషన్ ఫర్ హ్యూమన్ వాల్యూస్ గోపీనాథ్‌కు బ్రస్సెల్స్‌లోని యూరోపియన్ పార్లమెంట్‌లో "యంగ్ అచీవర్ అవార్డు"ని ప్రదానం చేసింది. 
 నవంబరు 2008లో, ఆఫ్రికాలో ప్రపంచ బ్యాంకు ఇన్ఫర్మేషన్ అండ్ కమ్యూనికేషన్స్ టెక్నాలజీ(ఐసీటి) లీడర్‌షిప్ రౌండ్‌టేబుల్‌కు ప్రాతినిధ్యం వహించడానికి ఆయన ఆహ్వానించబడ్డాడు.
 వరల్డ్ ఎకనామిక్ ఫోరమ్ 2008-2009లో ఆయన "యంగ్ గ్లోబల్ లీడర్"గా ఎన్నికయ్యాడు.

 మూలాలు 
వర్గం:భారత ముఖ్య కార్యనిర్వాహకులు
వర్గం:భారతీయ వ్యాపారవేత్తలు
వర్గం:1986 జననాలు
వర్గం:హార్వర్డ్ కెన్నెడీ స్కూల్ పూర్వ విద్యార్థులు
వర్గం:యునైటెడ్ స్టేట్స్‌లోని భారతీయ ప్రవాసులు
వర్గం:2005 రాజ్యోత్సవ అవార్డు గ్రహీతలు